hu hu hu hu hu hu hu cs hu hu hu hu pt hu da hu da hu en hu ca hu hu hu hu hu de hu oc hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu en cs de hu hu hu hu hu hu en cs de hu hu hu hu hu hu hu hu hu da hu hu nl hu hu hu fr ru de de hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cv ar az ku ru sv bg ca id hbs_lat da de es et fa fi fr da de he hi id es it ja ka kk ko cs lt en be nl nb pl pnb pt ro ru en hbs_lat sv ta en th ceb tr fy ur vi pl zh zh fr zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. szeptember 2.
Ugrás a navigációhoz Ugrás a kereséshez
é. sz. 48° 18′, k. h. 89° 30′48.3, 89.5Koordináták: é. sz. 48° 18′, k. h. 89° 30′48.3, 89.5
A Wikimédia Commons tartalmaz Bajan-Ölgij tartomány témájú médiaállományokat.
Bajan-Ölgij tartomány (mongolul: БaяH-Өлrий aйMar) Mongólia huszonegy tartományának (ajmag) egyike. Az ország nyugati felén terül el, székhelye Ölgij.
A tartomány lakosságának több mint 90%-a kazak.
Északkeleten Uvsz-, keleten és délkeleten Hovd tartománnyal, valamint északon az oroszországi Tuvával és nyugaton Kína Hszincsiang-Ujgur Autonóm Területével határos.
Ez Mongólia legnyugatibb tartománya. Egész területe hegyvidék, a Mongol-Altaj magasan fekvő, északnyugati része. Nyugati peremén, három ország határának találkozásánál van Mongólia legmagasabb pontja, a Hujtun-csúcs (vagy Hüjten-csúcs, mongol nyelven: XүйTэH oprил, 4374 m), a Tavan Bogd (TaBaH Бorд) masszívum öt legmagasabb csúcsának egyike. További legmagasabb hegyek a tartomány területén: Caszt (ЦacT yyл, 4208 m), Cambagarav (ЦaMбarapaB yyл, 4163 m), Turgen (TyprэH yyл, 4029 m), Cengelhajrhan (3943 m).
A tartomány határvonala a Mongol-Altaj gerincén fut, mely elválasztja az Irtis Kínához tartozó vízgyűjtő területét (nyugaton) a keleti oldalon eredő Hovd vízgyűjtőjétől.
A Hovd az egész Mongol-Altaj legnagyobb folyója. A tartomány északi felének magas hegyei között folyik, majd lejjebb egy hosszabb szakaszán az Uvsz tartománnyal közös határon. Jelentősebb mellékfolyói a hegyekben: jobbról a Szagszaj (130 km), balról a Cagán gol (115 km) és a Szogó (150 km). Legnagyobb mellékfolyója, a Bujant (БyяHT, 218 km) csak a torkolatnál (Hovd tartományban) ömlik a Hovdba.
Az Uvsz tartománnyal közös határon folyik a Böh-Mörön is (БөxMөpөH roл), mely a szintén a határon elterülő Acsit-tóba ömlik.
A tartomány déli területeinek vizét a Bulgan (БyлraH roл) gyűjti össze; a hegyek közül kiérve nyugatra fordul és kínai területen Urungu (vagy Öröngö) néven folyik tovább. Mongóliai szakaszának hossza 288 km, teljes hossza 725 km.
A Hovd vízgyűjtő területén sokfelé láthatók ősi sziklarajzok, közülük a legrégebbieket 2011-ben felvették az UNESCO világörökségi listájára.[1]
Altaj járás (AлTaй cyM)
Altancögc járás (AлTaHцөrц cyM)
Bajannúr járás (БaяHHyyp cyM)
Bugat járás (БyraT cyM)
Bulgan járás (БyлraH cyM)
Bujant járás (БyяHT cyM)
Delűn járás (ДэлүүH cyM)
Nogónnúr járás (HorooHHyyp cyM)
Szagszaj járás (Carcaй cyM)
Cagánnúr járás (ЦaraaHHyyp cyM)
Tolbo járás (Toлбo cyM)
Ulánhusz járás (yлaaHxyc cyM)
Cengel járás (ЦэHrэл cyM)
↑ Ensembles de pétroglyphes de l'Altaï mongol (Unesco.org)
Kara György. Mongólia. Panoráma, 246. o.. ISBN 963-243-062-X (1979)
Bajan-Ulgijszkij ajmak (Mongolia szejcsasz/Geografija. Hozzáférés: 2018-08-16)
Regioni Mongolii / (Legendtour.ru, hozzáférés: 2018-08-16)
Mongólia hegy- és vízrajzi térképe, 1: 3 000 000 (mongol nyelven, 1971)
Bajanhongor •  Bajan-Ölgij •  Bulgan •  Darhan-Úl •  Dél-Góbi •  Dél-Hangáj •  Dzavhan •  Észak-Hangáj •  Góbi-Altaj •  Góbi-Szümber •  Hentij •  Hovd •  Hövszgöl •  Keleti •  Kelet-Góbi •  Közép-Góbi •  Központi •  Orhon •  Szelenga •  Szühebátor •  Uvsz
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Bajan-Ölgij_tartomány&oldid=23004740”
Wikidata koordinátákat használó lapok
Mágikus ISBN-linkeket használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. szeptember 2., 14:37
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.